Det er kendt på øen, at Inger skal forloves med Frode, Tækkemandens søn, men det er Ingers søster, Rakel, som Frode mødes med i hønsehuset om natten. I Inger og Rakels hus har spøgelsesbroren Joel ligget og hostet, siden han kom hjem fra havet i en kiste. Munken er en porcelænsfigur på størrelse med et dukkebarn, han står på kommoden, når han ikke halser efter Rakel. Han vågner tit om aftenen, porcelænet bløder op og bliver bevægeligt. Dæmonerne spøger ved marsken og inde i husene. Bag møllen mødes de unge og udfordrer hinanden til at slås. Inger siger ikke meget, men er god til at give tæsk. Frode og Ingers bryllup skal stå, inden lyngen er blomstret af to gange. Rakel har kun øje for Frode. Om forfatteren: Feline Kamber, f. 2001, har gået på Forfatterskolen. Foder til høns er hendes debut.